laion/Wikipedia-Exotic huggingface dataset:
ראסל אלוונגר

ראסל אלוונגר (באנגלית: Russell C. Ellwanger; נולד ב-1955 בערך) הוא מנכ"ל טאואר סמיקונדקטור החל משנת 2005. נולד בקליפורניה שבארצות הברית. בנעוריו עסק בהיאבקות. בגיל 19 הצטרף לכנסייה המורמונית. נסע בשליחות הכנסייה לגרמניה לשנתיים, ושם פגש את אשתו לעתיד, מרגרט. חזר לארצות הברית ולמד באוניברסיטת בריגהאם יאנג. בשנים 1980–1992 עבד בחברת המוליכים למחצה ההולנדית "פיליפס סמיקונדקטורס", תחילה בשלוחה ביוטה ואחר כך במרכז בהולנד. בשנים 1992–1996 עבד בחברת "נובלוס סיסטמס" (Novellus Systems). בשנת 1996 עבר לחברת אפלייד מטיריאלס שבה מילא תפקידי ניהול בכירים. במאי 2005 מונה למנכ"ל חברת השבבים "טאואר סמיקונדקטור" שבמגדל העמק, שהייתה נתונה בקשיים כספיים. בהובלתו החברה התאוששה ובשנת 2010 החלה ליהנות מתזרים מזומנים חיובי, תוך שהכנסותיה עברו לראשונה את רף חצי מיליארד הדולר. בשנת 2016 הודיעה החברה על פריעת כל חובותיה לבנקים בישראל לאחר שגייסה 100 מיליון דולר באיגרות חוב ארוכות טווח לצורך זה. בשנת 2008 מוזגו החברות "טאואר" ו"ג'אז" האמריקאית, לכדי חברה אחת הנקראת "טאואר-ג'אז". ביוני 2012 הוענק לראסל אלוונגר תואר עמית כבוד מטעם המרכז האקדמי רופין. ב-15 בפברואר 2022 הודיעה אינטל כי תרכוש את טאואר תמורת 5.4 מיליארד דולר. ב-16 באוגוסט הודיעה חברת אינטל על ביטול העסקה נשוי למרגרט ולהם ארבעה ילדים. מתגורר בקיסריה עומרי כהן ושירי חביב ולדהורן, ‏מנכ"ל טאואר: "נרוויח מאות מיליוני דולרים בשנה", באתר גלובס, 26 במרץ 2015 שלומית לן, ‏ראסלמניה: מסעות מנכ"ל טאואר בארץ הקודש, באתר גלובס, 29 בינואר 2017 יורם גביזון, מסף קריסה למכירה ב-6 מיליארד דולר: הדרך המדהימה של טאואר לאקזיט, באתר TheMarker‏, 15 בפברואר 2022 Russell C. Ellwanger, Bloomberg ניר צליק, מנכ"ל טאואר: "נגיע להכנסות של מיליארד דולר", באתר כלכליסט, 7 בפברואר 2011 טאואר-ג'אז פרעה את כל חובותיה לבנקים בישראל, באתר TechTime‏, 13 ביוני 2016 סופי שולמן, עכשיו זה רשמי: אינטל רוכשת את טאואר ב-5.4 מיליארד דולר, באתר כלכליסט, 15 בפברואר 2022
יחסי הוותיקן–נפאל

יחסי הוותיקן–נפאל הם היחסים הדיפלומטיים הרשמיים שבין הכס הקדוש הפועל מקריית הוותיקן כישות טריטוריאלית עצמאית לבין הרפובליקה הפדרלית הדמוקרטית של נפאל. נפאל והוותיקן כוננו יחסים דיפלומטיים בשנת 1985. לכס הקדוש נציגות בנפאל. שגרירות נפאל בברלין מוסמכת לפעול בעניינים דיפלומטיים הקשורים לכס הקדוש. נכון למאי 2017, שגריר נפאל למדינת הוותיקן הוא ראמש פראסד קהנאל. נכון לנובמבר 2013, הנונציו (שגריר הוותיקן) המכהן בנפאל הוא הארכיבישוף סלבטור פנאקיו אשר משמש גם כן נונציו של מדינת הודו ואף גר שם. מדיה וקבצים בנושא יחסי הוותיקן–נפאל בוויקישיתוף האפיפיור מקדם בברכה את שגריר נפאל החדש לקריית הוותיקן, ‏18 במאי 2017 (באנגלית) ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
חורחה פרננדס מדינאבייטיה

חורחה פרננדס מדינאבייטיה (בספרדית: Jorge Fernández Madinabeitia; נולד ב-8 באוגוסט 1972) הוא שחקן, דוגמן, מנחה טלוויזיה ושחקן כדורסל-עבר ספרדי. מדינאבייטיה נולד באליקנטה וגדל בעיירה בחבל הבסקים, הוא סיים תואר בלימודי ספורט וחינוך גופני באוניברסיטת חבל הבסקים ושימש כמורה לספורט בבית ספר. בגיל עשרים ושש הוא הצטרף לאקדמיה לדוגמנות בסן סבסטיאן, בנוסף מ-1998 הוא החל לשחק כדורסל בסאסקי בסקוניה שבליגת העל הספרדית בכדורסל. הוא נבחר למיסטר ספרד 1999, תואר שהחזיק במשך שנתיים, מכיוון שב-2000 לא התקיימה התחרות. בשנת 2001 שימש כמנחה התחרות. הוא שיחק בשני פרקים של "7 vidas", קומדיית מצבים אודות מספר חברים הגרים במדריד ומבוססת במקור על התוכנית חברים. משנת 2002 ועד 2004 לקח חלק בהנחיית תוכנית האח הגדול הספרדית וב-2004 הנחה גם את העונה הראשונה של האח הגדול VIP. בשנת 2005 הנחה את תוכנית השירה לילדים "Eurojunior" בה הזוכה נשלח לייצג את ספרד באירוויזיון הילדים. מ-2006 הוא מנחה את הגרסה הספרדית של גלגל המזל. מ-2007 ועד 2010 הנחה את הגרסה הספרדית של "אקסטרים מייקאובר" העוסקת בבתים שצריכים שינוי. בשנת 2008 זכה ב-Premios Ondas, פרס הניתן בספרד לקולנוע וטלוויזיה בקטגוריית "מנחה הטלוויזיה הטוב ביותר". בשנת 2019 החל להנחות את הגרסה הספרדית של השעשועון "5 טבעות זהב" ששודרה בערוץ אנטנה 3, ובוטלה לאחר מספר פרקים. מדיה וקבצים בנושא חורחה פרננדס מדינאבייטיה בוויקישיתוף אתר האינטרנט הרשמי של חורחה פרננדס מדינאבייטיה חורחה פרננדס מדינאבייטיה, ברשת החברתית אקס (טוויטר) חורחה פרננדס מדינאבייטיה, במסד הנתונים הקולנועיים IMDb (באנגלית) MISTER SPAIN/ MISTER ESPAÑA, lempimissit.suntuubi.com, ‏2014-11-18 (בפינית) (ארכיון)
ווקסהול קרלטון

ווקסהול קרלטון (באנגלית: Vauxhall Carlton) היא מכונית סלון מתוצרת יצרנית הרכב הבריטית ווקסהול מוטורס חברת בת של ג'נרל מוטורס שיוצרה בין השנים 1978–1994 בבריטניה. במקביל לייצור ה"ווקסהול קרלטון", ייצרה אופל, חברת הבת הגרמנית של ג'נרל מוטורס את האופל רקורד E (1977-1986) שהיה דגם דומה, ובין השנים 1988- 2003 את האופל אומגה (אנ'). 4 דלתות - סלון 5 דלתות - סטיישן סדרה ראשונה (Mark I) - יוצרה בין השנים 1978–1986. סדרה שנייה (Mark II) - יוצרה בין השנים 1986–1994. "ווקסהול קרלטון", סדרה ראשונה "ווקסהול קרלטון", סדרה ראשונה - סטיישן "ווקסהול קרלטון", סדרה ראשונה, שנת 1986 - סטיישן "ווקסהול קרלטון", סדרה ראשונה, שנת 1979 "ווקסהול קרלטון", סדרה שניה, שנת 1993 "ווקסהול קרלטון", סדרה שניה, שנת 1992 - סטיישן "ווקסהול קרלטון", סדרה שניה, שנת 1992 - סטיישן "ווקסהול קרלטון", סדרה שניה, שנת 1993 ווקסהול בלמונט ווקסהול ויקטור ווקסהול קרסטה ווקסהול מוטורס ווקסהול שבט בדפורד בייגל מדיה וקבצים בנושא ווקסהול קרלטון בוויקישיתוף ווקסהול קרלטון, סרטון באתר יוטיוב ווקסהול קרלטון, סרטון באתר יוטיוב "ווקסהול קרלטון" storm.oldcarmanualproject.com/vauxhallcarlton "ווקסהול קרלטון" totalcarlton.com/forums "ווקסהול קרלטון" סדרה שנייה classics.honestjohn.co.uk/reviews/vauxhall/carlton-mk2 "ווקסהול קרלטון" דגם gsi-3000 - סדרה שנייה classics.honestjohn.co.uk/reviews/vauxhall/carlton-gsi-3000
ווקסהול VXR8

ווקסהול VXR8 (באנגלית: Vauxhall VXR8) היא מכונית סלון בתצורת "מכונית שרירים" מהודרת, מתוצרת יצרנית הרכב הבריטית ווקסהול מוטורס חברת בת של ג'נרל מוטורס שיוצרה בין השנים 2007–2013 בבריטניה. "Vauxhall VXR8 Bathurst" (יוצר בין השנים 2007-2009). "Vauxhall VXR8 GTS" (יוצר בין השנים 2010-2013). 4 דלתות. מנוע בנזין - 6.0 ליטר. תאוצה בין 0-97 קמ"ש היא 4.9 שניות. "ווקסהול VXR8" מבוססת על דגם יצרנית הרכב האוסטרלית "Holden Special Vehicles" (אנ'), חברת בת של ג'נרל מוטורס: "HSV Clubsport" (יוצר בין השנים 2007-2009). דגם ה-"HSV GTS" (יוצר בין השנים 2010-2017), דומה בתכונות לדגם ה-"ווקסהול VXR8". "ווקסהול VXR8" "ווקסהול VXR8" "ווקסהול VXR8", שנת 2008 "ווקסהול VXR8" "ווקסהול VXR8" "ווקסהול VXR8" "ווקסהול VXR8" ווקסהול מוטורס "ווקסהול VXR8" - תמונות (elitecar.co.uk/used-cars/vauxhall-vxr8-6-0-i-v8) מדיה וקבצים בנושא ווקסהול VXR8 בוויקישיתוף ווקסהול VXR8, סרטון באתר יוטיוב "ווקסהול VXR8" שנת 2011 topspeed.com/cars/vauxhall-vxr8 "ווקסהול VXR8" autoblog.it/post/18197/vauxhall-vxr8-bathurst-s-edition-una-tranquilla-berlina-britannica "ווקסהול VXR8" חוזרת לבריטניה goauto.com.au/future-models/vauxhall/vxr8/hsv-back-in-business-in-uk/2010 "ווקסהול VXR8" autoblog.com/2010/12/15/2011-vauxhall-vxr8-is-all-we-really-want-for-the-holidays "ווקסהול VXR8" parkers.co.uk/vauxhall/vxr8/hatchback
אלכסיי קורוליוב

אלכסיי ולדימירוביץ' קורוליוב (ברוסית: Алексей Владимирович Королёв; נולד ב-9 ביולי 1975) הוא שחקן קולנוע וטלוויזיה רוסי. קורוליוב נולד במוסקבה. הוא בוגר המכון לקולנוע על שם גרסימוב. ב-1998 השתתף כמר רוסיה בתחרות היופי הבינלאומית מר עולם. ב-2006 שיחק בסרט "כלב זאב" וב-2007 שיחק בסדרת הטלוויזיה המבוססת על הסרט. ב-2007 גם שיחק בדרמת הספורט "אגרוף הצללים 2: נקמה" מסדרת סרטי אגרוף הצללים של הבמאי אנטון מגרדיצ'ב. הופיע גם במותחן "סעיף 78" ובסרט "משרט השליטים", העוסק במלחמת הצפון. ב-2010 הופיע בסרט המתח הרומנטי "פונוגרמה של תשוקה" של הבמאי ניקולאי לבדב. אלכסיי קורוליוב, במסד הנתונים הקולנועיים IMDb (באנגלית) אלכסיי קורולב באתר "קינו" ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
High Hopes (שיר של פאניק! אט דה דיסקו)

High Hopes (בעברית: תקוות גדולות) הוא שיר של הלהקה האמריקאית "פאניק! אט דה דיסקו". השיר פורסם ב-23 במאי 2018, והווידאו קליפ ב-27 באוגוסט באותה שנה. הסינגל הפך לשיר המצליח ביותר של הלהקה מאז שנת 2006 עם השיר "I Write Sins Not Tragedies", הוא הגיע למקום ה-4 במצעד בילבורד הוט 100, נתון שיא ללהקה, וזכה להצלחה בכל רחבי העולם. בדצמבר 2018, לאחר 12 שנים מהשיר הקודם שנכנס לפלייליסט התחנה, נכנס השיר לפלייליסט של גלגלצ ובכך היה לשיר השני של הלהקה בתחנה. האודיו עלה לאתר של הלהקה וגם לערוץ היוטיוב שלהם ב-23 במאי 2018. הווידאו קליפ עלה לאתר של Fueled by Ramen ב-27 באוגוסט. הסינגל נכלל בפסקול המשחק NHL 19 של חברת המשחקים EA Sports. מידע על היצירה "High Hopes" באתר מיוזיק בריינז סרטון השיר "High Hopes" באתר יוטיוב
גרנד פרי אירופה

גרנד פרי אירופה הוא מרוץ גרנד פרי שהתקיים 23 פעמים כחלק ממרוצי אליפות הפורמולה 1. על פי הכללים כל מדינה רשאית לארח מרוץ גרנד פרי אחד בשנה. גרנד פרי אירופה היווה דרך לעקוף את התקנה ולקיים מרוץ שני במדינה שבה כבר מתקיים מרוץ באותה עונה. המרוץ הראשון התקיים בשנת 1983 במסלול ברנדס האטץ' הבריטי והמרוץ האחרון התקיים בשנת 2016 ברחובות באקו, אזרבייג'ן. כמחצית המרוצים (12) התקיימו במסלול נורבורגרינג בגרמניה. בשנים מוקדמות לא היה גרנד פרי אירופה אירוע בפני עצמו, אלא תואר כבוד שניתן לאחד ממרוצי העונה שהתקיימו באירופה. המרוץ הראשון שזכה לתואר היה גרנד פרי איטליה שהתקיים בשנת 1923. המרוץ האחרון בו נעשה שימוש בשם היה גרנד פרי בריטניה שהתקיים בשנת 1977. גרנד פרי אירופה נוסד על ידי האיגוד הבינלאומי של מועדוני הרכב המוכרים (AIACR) כתואר של כבוד. המרוץ הראשון שזכה לתואר היה גרנד פרי איטליה שהתקיים בשנת 1923 במונצה. בהמשך התקיים המרוץ בצרפת, בבלגיה ובספרד. בשנת 1929 לא התקיים המרוץ, אך הוא שב להתקיים בשנת 1930 בבלגיה. היה זה המרוץ האחרון שהתקיים עד לסיומה של מלחמת העולם השנייה. בשנת 1947 חודש המרוץ והתואר הוענק למרוצים שונים במהלך 30 השנים הבאות (למעט 4 שנים שבהן לא התקיים המרוץ: 1953, 1969-1971). גרנד פרי אירופה לא תוכנן להתקיים מראש ונוצר כפתרון זמני. בעונת 1983 תוכנן לקיים מרוץ במהלך חודש ספטמבר בפארק פלאשינג מדוז, ניו יורק, אך האירוע בוטל כשלושה חודשים לפני התאריך. מנהלי מסלול ברנדס האטץ' שבבריטניה הציעו לקיים מרוץ חלופי במסלול. מכיוון שבותה עונה כבר התקיים גרנד בריטניה ניתן למרוץ הנוסף השם גרנד פרי אירופה. ההצלחה הגדולה של האירוע הובילה להחלטה לשוב לקיימו גם בעונה הבאה. ברנדס האטץ' היה המסלול שאירח את הגרנד פרי הבריטי בשנים זוגיות (בשנים אי זוגיות התקיים המרוץ במסלול סילברסטון) ולכן לא התאפשר לקיים בו את המרוץ בשנת 1984. במקום זאת נקבע כי המרוץ יתקיים במסלול הנורבורגרינג הגרמני. המרוץ שב לברנדס האטץ' בשנת 1985. לקראת שנת 1986 הוצא המרוץ מן הסבב ואת מקומו תפס גרנד פרי הונגריה. בשנת 1990 בנה איש העסקים היפני את מסלול הניפון אוטופוליס במטרה לארח בו מרוצי פורמולה 1. בשנת 1992 נעשו תוכניות לקיים במסלול החדש את גרנד פרי אסיה, שאמור היה להתקיים שנה לאחר מכן. בסופו של דבר התוכניות נגנזו. במקומן החזיר ברני אקלסטון לסבב את גרנד פרי אירופה, שהתקיים במסלול דונינגטון פארק(אנ'). שנה לאחר מכן עבר המרוץ למסלול חרס בספרד. המרוץ שב להתקיים בחרס גם בעונת 1997 ונודע בעיקר בשל האירוע בו התנגש מיכאל שומאכר בז'אק וילנב. בעקבות התאונה נענש שומאכר באיבוד כל הנקודות שצבר במהלך העונה (לפני הפסילה דורג במקום השני בטבלת האליפות). המרוץ שב לנורבורגרינג בעונת 1995 והתקיים במסלול גם שנה לאחר מכן. בשנים 1997 ו-1998 שונה שם המרוץ לגרנד פרי לוקסמבורג. בשנת 1998 לא נכלל הגרנד פרי האירופאי בסבב התחרויות. המרוץ שב לגרמניה בעונת 1999 והמשיך להתקיים במסלול עד לשנת 2007. בין השנים 2008 - 2012 התקיים המרוץ בולנסיה, ספרד. לאחר הפסקה של שלוש שנים בהן לא התקיים המרוץ הוא התחדש בשנת 2016 ברחובות באקו, אזרבייג'ן. שנה לאחר מכן שונה שם המרוץ לגרנד פרי אזרבייג'ן וגרנד פרי אירופה הוצא מסבב התחרויות. ברשימה נכללים רק נהגים שניצחו את המרוץ יותר מפעם אחת. ברשימה נכללים רק קבוצות שניצחו את המרוץ יותר מפעם אחת. מדיה וקבצים בנושא גרנד פרי אירופה בוויקישיתוף Schumacher loses championship runner-up crown, BBC, 11 November 1997
דוליצ'ורינצ'ופס

דוליצ'ורינצ'ופס (שם מדעי: Dolichorhynchops; מילולית: "פרצוף ארוך-חוטם") הוא סוג של זוחל ימי נכחד מסדרת הפלזיוזאוריה שחי בסוף הקרטיקון. מראהו מזכיר את בני קבוצת הפליואוזאורודים, אך למעשה הוא קרוב לקבוצה השנייה בסדרה - פלסיוזאורודים. מאובניו נמצאו ברחבי ארצות הברית וקנדה ותוארכו לגילאי הטורון עד הקמפן, לפני 93.5–70.6 מיליון שנה. מאובני היצור נמצאו ב-1900 סביב גבעות בקנזס והובא לאוניברסיטת קנזס שם הפלאונטולוג סמואל וונדל וויליסטון נתן לו את שמו. במשך השנים התגלו מספר מאובנים של היצור לרבות מאובן שנמצא בבטנו של טילוזאורוס גדול. המאובנים האחרונים התגלו ב-2003 ותוארכו למין חדש המצוי במחלוקת. מלבד המין החדש נמצאים בסוג שלושה מינים נוספים. אורכו של הזוחל הימי הגיע עד ל-4.5 מטרים והוא שקל עד 250 קילוגרם. הוא הכיל לסת ארוכה ורחבה בעלת שיניים דקות וחרוטיות ששימשו לתפיסת דגים והיה בעל גוף עגלגל, סנפירים כשל כלב ים וזנב קצר. הוא לא היה יכול לצאת מהים ולכן סביר להניח שהשריץ צאצאים חיים. הדוליצ'ורינצ'ופס הופיע כיצור העיקרי בסרט הIMAX של הנשיונל ג'יאוגרפיק: "מפלצות ים", בו נראה סיפור חייהם של משפחה כולל של המאובן שנמצא בבטנו של הטילוזאורוס. הוא הופיע גם במשחק "עולם היורה: המשחק". בנוסף הופיע בסדרה "מפלצות חוזרות לתחייה". שלד של דוליצ'ורינצ'ופס שחזור של דוליצ'ורינצ'ופס מדיה וקבצים בנושא דוליצ'ורינצ'ופס בוויקישיתוף דוליצ'ורינצ'ופס, באתר האנציקלופדיה של החיים (באנגלית) דוליצ'ורינצ'ופס, באתר GBIF (באנגלית)
Mieux vaut mal vivre que mourir

Mieux vaut mal vivre que mourir (בתרגום חופשי: מוטב לחיות רע מאשר למות, שווק באנגלית בשם "Almost Nothing Is Better Than Nothing At All" (כמעט כלום הוא טוב יותר משום כלום)) הוא סרט תיעודי משנת 2006, אשר נכתב ובוים על ידי הקולנועניות ז'וסטין ביטאגויה וגאודיוז נינינהאזווה מבורונדי. הסרט עוקב אחר חיי היומיום של נער צעיר אשר חי במזבלה, בבוטרה (Butere), בוג'ומבורה, שבבורונדי, כחלק מקהילה של אנשים המתקיימים באותו האופן. זה המקום שבו גדל, המקום אשר הזין אותו, שם הוא מוצא את החפצים אותם הוא מוכר כדי לשרוד. הסרט מגולל בעדינות את החיים הקשים והצנועים של תושבי המזבלה, ובמיוחד את החברות שבין אריק לניאדווי, אשר מאחדים כוחות אל מול המציאות האלימה שלהם. הסרט הוא הפקה משותפת בורונדית/בלגית בתמיכת הארגון הבינלאומי הפרנקופוני ובהפקת רשות הרדיו והטלוויזיה הלאומית של בורונדי. הסרט יצא בשנת 2006, ונבחר להקרנה במגוון פסטיבלי סרטים בינלאומיים ופאן-אפריקאים, ביניהם: Festival de Cine Africano de Tarifa-Tánger FESPACO (אוגדוגו, בורקינה פאסו) - זכה לציון לשבח Festival International du Film de Ouidah (Bénin) Festival de Musique, Esperanzah! (בפסטיבל הסרטים האלטרנטיבי, "Cameras Sud") (בלגיה) Afrique Taille XL (בריסל, בלגיה) Afrikazabaldu Leuven Afrika Film Festival (לובן, בלגיה) Monte Carlo Television Festival (מונטה קרלו) - זכה לציון לשבח Quintessence 2008 הסרט נכלל באוסף הסרטים הקצרים המזרח אפריקאים, "Short(s) of Africa - East African Shorts" אשר יצא ב-2010. MIEUX VAUT MAL VIVRE QUE MOURIR, Festival de Cine Africano - FCAT ALMOST NOTHING IS BETTER THAN NOTHING AT ALL (2007), Neon Rouge Les Films africains présélectionnés pour "Quintessence 2008", Blog de Sessi, 22 NOVEMBRE 2007 Short(s) of Africa - East African Shorts, Africalia
לורי נלסון ספילמן

לורי נלסון ספילמן (באנגלית: Lori Nelson Spielman, נולדה ב-30 באפריל 1961) היא סופרת אמריקאית, הידועה בעיקר בזכות ספרה "רשימת המשאלות" (The Life List), שיצא לאור ביולי 2013 והיה לרב-מכר עולמי, אשר תורגם ל-27 שפות לפחות, ב-30 מדינות. בנוסף הוציאה עד 2020 שלושה ספרים נוספים: "אבני הסליחה", "מחברת הלב", ו-"הזכות לאהוב". כל הספרים תורגמו גם לעברית. נולדה בלאנסינג, מישיגן, ב-1961, הרביעית בילדי פרנק וג'ואן נלסון, משפחה קתולית ממעמד בינוני נמוך. נלסון ספילמן הייתה הראשונה במשפחה שלמדה באוניברסיטה. סיימה תואר ראשון באוניברסיטת מרכז מישיגן ולאחר מכן תואר שני באוניברסיטת המדינה של מישיגן. עבדה כקלינאית תקשורת ולאחר מכן כמורה פרטנית (לא פרטית, אלא כזו המלמדת בביתם, תלמידים שנבצר מהם מסיבות רפואיות ואחרות ללמוד בבית הספר) וכיועצת הוראה בבית ספר תיכון. גיבורת ספרה הראשון "רשימת המשאלות" עוסקת בדיוק בהוראה פרטנית שכזו. החלה לכתוב ספרים רק כשהייתה בת 48. לדבריה, היא החלה לכתוב את טיוטת ספרה הראשון, "רשימת המשאלות" באוקטובר 2009, כאשר הספר עצמו יצא לאור רק ארבע שנים אחר כך. סמוך לאחר צאתו לאור של ספרה הראשון חלתה בסרטן שד, עברה שני ניתוחים והחלימה. לאחר שספרה השני, "אבני הסליחה" יצא לאור, פרשה מהוראה והחלה לעסוק בכתיבה במשרה מלאה. נשואה לביל ספילמן, ללא ילדים וגרה עם בעלה במזרח לאנסינג. The Life List, הוצאת ספרי בנטם, 2013 (תורגם לעברית על ידי שרון פרמינגר בשם "רשימת המשאלות" ויצא לאור בהוצאת ידיעות אחרונות, 2013) Sweet Forgiveness, הוצאת פלאם, 2015 (תורגם לעברית על ידי שרון פרמינגר בשם "אבני הסליחה" ויצא לאור בידיעות ספרים, 2015) Quote Me (תורגם לעברית על ידי אסנת הדר בשם "מחברת הלב" ויצא לאור בידיעות ספרים, 2018) The Star-Crossed Sisters of Tuscany, הוצאת ברקלי בוקס, 2020 (תורגם לעברית על ידי שרון פרמינגר בשם "הזכות לאהוב" ויצא לאור בידיעות ספרים, 2020) לורי נלסון ספילמן, "How Do Writers Measure Success in Global Publishing?", יוני 2015 אתר האינטרנט הרשמי של לורי נלסון ספילמן לורי נלסון ספילמן, במסד הנתונים הקולנועיים IMDb (באנגלית) לורי נלסון ספילמן, באתר MusicBrainz (באנגלית) לורי נלסון ספילמן, באתר Discogs (באנגלית) "Avon to publish Spielman's 'beautiful' story of self-discovery", באתר The Book Seller "Ask the Author: Lori Nelson Spielman" ריאיון לרגל צאתו של ספרה השני לאור, יוני 2015, באתר Publishers Weekly "Life List - Spielman", באתר LitLovers ריאיון עם לורי נלסון ספילמן עם יציאתו של ספרה הראשון לאור, יולי 2013 "CELEBRATING ONE YEAR!", יולי 2014 על הספר, באתר הפינגטון פוסט, 30 ביולי 2013 Kurt Anthony Krug, A family’s curse: Michigan author explores pressure of love, marriage for women, The Detroit News, ‏17 בנובמבר 2020 (באנגלית) הספר יצא לאור ב-13 מדינות אך לא בארצות הברית עמוד הספר, באתר הספרייה הציבורית בנימינה
תלאסומדון

תלאסומדון (שם מדעי: Thalassomedon; משמעות השם מיוונית: "thalassa" - ים, "medon" - רודן. כלומר: "רודן ימי") הוא סוג של זוחל ימי מסדרת הפלזיוזאוריה שהשתייך למשפחת האלאסמוזאוריים שחי בסופו של הקרטיקון לפני 95 מיליון שנה. המאובנים של יצור זה התגלו ב-1943 בין קולורדו למונטנה וקיבלו שם בידי החוקר סמואל פול וולס. מאובני היצור נמצאים במוזיאונים ברחבי ארצות הברית. היצור, שנחשב תחילה לקרובו האלאסמוזאורוס, קיבל את שמו עקב ממדיו הגדולים והיה המין הגדול ביותר במשפחתו: אורכו המשוער הגיע ל-10.86 מטר וייתכן שהיה גדול עוד יותר - עד 11.5 מטר. הצוואר הכיל מעל 6 חוליות ואורכו היה 5.2 מטר, מחצית מאורך היצור. אורך הסנפירים 1.5–2 מטר. אורך הגולגולת הגיע ל-47 סנטימטר והיא הייתה צרה ומלאה בשיניים מחודדות שפנו החוצה ועזרו ללכוד דגים. באזור הבטן התגלו גסטרוליתים ששימשו לעיכול או כזבורית. מדיה וקבצים בנושא תלאסומדון בוויקישיתוף תלאסומדון, באתר האנציקלופדיה של החיים (באנגלית) תלאסומדון, באתר GBIF (באנגלית)
צסק"א ארנה

צסק"א ארנה (ברוסית: ЦСКА Арена) הוא מתחם ספורט רב תכליתי, הממוקם באזור בו שכן בעבר מפעל הרכבים זיל במוסקבה. בשנת 2017, הארנה נרכשה על ידי איש העסקים הרוסי ארקדי רוטנברג, מידי קבוצת החברות "TEN". בשנת 2018 נרכשה על ידי חברת Inter RAO. השם הקודם של ההיכל — "היכל הקרח VTB", נקרא על שם הבנק שמימן את הבנייה. הפתיחה הרשמית של היכל הקרח התקיימה ב-26 באפריל 2015. קומפלקס הספורט ממוקם ליד טבעת התחבורה השלישית. תחנת המטרו הקרובה ביותר היא "אווטוזאבודסקאיה", כשהתחנה הקרובה לטבעת המרכזית של מוסקבה היא התחנה "זיל". הארנה נבנתה עבור תחרויות הוקי קרח, החלקה אמנותית על קרח וקונצרטים. כולל שלושה מגרשים: היכל גדול בן 12,000 מושבים, ארנה קטנה בת 3,500 מושבים ומתחם אימונים בן 500 מושבים. ההיכל הגדול והארנה הקטנה יכולים להשתנות ולארח תחרות ספורט אחרות וקונצרטים ובהתאם לכך משתנה גם תכולת המושבים שנעה בין 5,000 ל-10,000. השטח הכולל של המתחם הוא כ-70,000 מטרים רבועים. ההיכל (עד סוף העונה 2017-2018) שימש כמגרש הבית של מועדון ההוקי קרח "דינמו" מוסקבה. מעונת 2017/2018 משמש גם כהיכל הבית של "ספרטק" מוסקבה. מאז עונת 2018/2019 משמש כמגרש הבית של צסק"א. מדיה וקבצים בנושא צסק"א ארנה בוויקישיתוף אתר האינטרנט הרשמי של צסק"א ארנה צסק"א ארנה, ברשת החברתית פייסבוק צסק"א ארנה, ביישום טלגרם צסק"א ארנה, ברשת החברתית אינסטגרם צסק"א ארנה, ברשת החברתית VK "ВТБ Ледовый Дворец". parklegends.ru. נבדק ב-2016-02-16. ""ВТБ Ледовый дворец" переименуют в "ЦСКА-Арену" — Московская перспектива". mperspektiva.ru. אורכב מ-המקור ב-2018-09-01. נבדק ב-2018-09-01. "В Москве открылся лучший Ледовый дворец России". Официальный сайт Правительства Москвы. "ВТБ Ледовый Дворец". parklegends.ru. נבדק ב-2016-02-24. "«Парк Легенд»". www.spartak.ru. נבדק ב-2017-07-18. "ЦСКА переезжает в «Парк Легенд»". cska-hockey.ru. נבדק ב-2018-05-14. ערך זה הוא קצרמר בנושא ספורט ברוסיה ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
ווקסהול מגנום

ווקסהול מגנום (באנגלית: Vauxhall Magnum) היא מכונית משפחתית מתוצרת יצרנית הרכב הבריטית ווקסהול, חברת בת של ג'נרל מוטורס אשר יוצרה בין השנים 1972–1978. 2 דלתות - סדאן. 2 דלתות - קופה. 4 דלתות - סדאן. 3 דלתות - סטיישן. "ווקסהול מגנום 1300" - שנת 1977 "ווקסהול מגנום" - סטיישן "ווקסהול מגנום 2300" - שנת 1976 "ווקסהול מגנום 1800" - שנת 1976 "ווקסהול מגנום 2300", 2 דלתות "ווקסהול מגנום", 2 דלתות ווקסהול בלמונט ווקסהול ויקטור ווקסהול קרסטה ווקסהול מוטורס ווקסהול שבט בדפורד בייגל מדיה וקבצים בנושא ווקסהול מגנום בוויקישיתוף ווקסהול מגנום, סרטון באתר יוטיוב "ווקסהול מגנום" lancasterinsurance.co.uk/news/2017/march/10/the-vauxhall-magnum David Culshaw, Peter Horrobin, Complete Catalogue of British Cars, Macmillan, 1974, ISBN 0-33316-689-2. Autotest Vauxhall Magnum 1800, in Autocar, vol. 143, nº 4108, 2 agosto 1975, pp. pagg. 29–32. "ווקסהול מגנום" דגם קופה hagertyinsurance.co.uk/price-guide/1975-Vauxhall-Magnum "ווקסהול מגנום" דגם קופה en.wheelsage.org/vauxhall/magnum/sport
מבצר אל-אוח'יידיר

מבצר אַלְ-אֻחַ'יְדִר (בערבית: حصن الأخيضر, תעתיק מדויק: חצן אלאח'יצ'ר), או הארמון העבאסי באל-אוח'יידיר, הוא מבצר מלבני גדול שהוקם בשנת 775 לספירה וממוקם כ-50 ק"מ דרומית לעיר כרבלא שבעיראק. המבצר נבנה על ידי הח'ליף עיסא אבן מוסא (אנ'), אחיינו של א-ספאח מבית עבאס ומדגים אדריכלות אסלאמית עבאסית חדשנית במבנה חצרותיו, מתחמי המגורים בו והמסגד בו. בתחילת המאה ה-20 נערכו במקום חפירות בפיקוחה של הארכאולוגית הבריטית גרטרוד בל. אל-אוח'יידיר היה לתחנה חשובה בקרב הסוחרים בנתיבי הסחר האזוריים, בדומה לאטשאן (אנ') ומוּגְ'דה. מתחם המבצר כולל אולם מרכזי, איוואן גדול מעוצב, אולם קבלה ומגורי משרתים. ייתכן ששם האתר קשור לאסמאעיל אבן יוסף אל-אוח'יידיר משבט בני אל-אוח'יידיר (אנ') אשר הנהיג מרד נגד בית עבאס ואשר לאחר מכן נהיה למושל כופה בתמיכתם של הקרמטים. ב-7 ביולי 2000 נוסף האתר לרשימת אתרי המורשת העולמית המוצעים של אונסק"ו בקטגוריית אתרי תרבות, אך נכון ל-2018 הוא לא הוכרז כאתר מורשת עולמית. מדיה וקבצים בנושא מבצר אל-אוח'יידיר בוויקישיתוף מבצר אל-אוח'יידיר - אתר מורשת עולמי של אונסק"ו
אלאסמוזאוריים

אלאסמוזאוריים (שם מדעי: Elasmosauridae) היא משפחה של זוחלים ימיים מסדרת הפלזיוזאוריה שחיו בעידן המזוזואיקון מהטריאס העליון עד לקרטיקון העליון. האלאסמוזאוריים התאפיינו בצווארם הארוך, שהגיע לעיתים לאורך של מעל חמישה מטרים. הגדולים שביניהם, מהסוגים: תלאסומדון, אלברטונקטס, אריסטונקטיס וסטיקסוזאורוס הגיעו לאורך 11.5–12 מטרים. פיהם היה בנוי מלסתות צרות בעלות קנה נשימה מלמעלה ושיניים חרוטיות שבלטו החוצה ועזרו לגרוף להקות דגים. האלאסמוזאוריים חיו באוקיינוס הקדום לצד טורפים גדולים כמו כרישים, מוזאזאוריים ופליוזאורים גדולים יותר כמו הקרונוזאורוס. הם נכחדו בהכחדת הקרטיקון, לפני 66 מיליון שנה. מדיה וקבצים בנושא אלאסמוזאוריים בוויקישיתוף אלאסמוזאוריים, באתר האנציקלופדיה של החיים (באנגלית) אלאסמוזאוריים, באתר GBIF (באנגלית)
מפלגת הקדמה הגרמנית

מפלגת הקדמה הגרמנית (בגרמנית: Deutsche Fortschrittspartei - DFP) הייתה המפלגה המודרנית הראשונה בגרמניה שהייתה מבוססת-מצע. היא יוסדה על ידי חברים שונים בבית הנבחרים הפרוסי ב-1861, כאופוזיציה לקנצלר גרמניה אוטו פון ביסמרק. המפלגה התקיימה בין השנים 1861–1884. מפלגת הקדמה הייתה המפלגה המודרנית הראשונה בגרמניה שהחזיקה מצע מסודר. מצע זה סבב, בין השאר, סביב הדרישה לאיחוד גרמניה תחת הגמוניה פרוסית, חיזוק שיטת הדמוקרטיה הפרלמנטרית, עיקרון שלטון החוק והגדלת סמכויותיהם של הממשלים המקומיים. אנשי המפלגה ובראשם פרנץ הרמן שולצה דליטש, פנו לציבור הפועלים בקריאה לאמץ את עקרון ה'עזרה עצמית' כפתרון למצוקם. בפתרון ליברלי זה הם עודדו את הפועלים לחסוך משכרם, לרכוש השכלה ולהתקדם מבחינה מקצועית ופוליטית. שולצה-דליטש קרא לפועלים להשתלב במאבק הלאומי כשותפים זוטרים ולחזק את סמכות הפרלמנט אל מול הממסד הצבאי והבירוקרטי הפרוסים המפלגה נוסדה ב-6 ביוני 1861 על ידי הצירים הליברלים בבית הנבחרים הפרוסי. ציריה היוו את הקבוצה הגדולה ביותר בבית הנבחרים הפרוסי התחתון בין השנים 1861–1865. בשנת 1866, בעקבות מלחמת שבעת השבועות, התפצלה המפלגה. חברי המפלגה שתמכו במדיניות החוץ של אוטו פון ביסמרק פרשו ממפלגת העם ויצרו את מפלגת הליבראלים הלאומיים. פיצול נוסף התרחש בשנת 1868, כאשר צירים מדרום גרמניה פרשו ויצרו את מפלגת העם הגרמני. המפלגה הגיעה לסוף דרכה ב-5 במרץ 1884. מדיה וקבצים בנושא מפלגת הקדמה הגרמנית בוויקישיתוף שלמה נאמן, פרדיננד לסל, הוצאת עם עובד, תל אביב 1984, עמ' 124